**Z Á P I S N I C A**

zapísaná v priebehu zasadnutia Obecného zastupiteľstva dňa 17. 10. 2016

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Správa nezávislého audítora o overení účtovnej závierky za rok 2015
5. Úprava rozpočtu na rok 2016
6. Rôzne
7. Diskusia
8. Schválenie uznesenia
9. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Randu Pavla a p. Gabrielu Vidrovú.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Pracovníčka obecného úradu p. Hulínová prečítala prítomným Správu nezávislého audítora o overení účtovnej závierky zostavenej k 31.12.2015 a Dodatok správy audítora o overení súladu výročnej správy s účtovnou závierkou. Prítomní oba dokumenty zobrali na vedomie.

Pracovníčka ďalej informovala, že obec Hričovské Podhradie v hospodárení obce dosiahla za rok 2015 v celkovom objeme hospodárenia rozpočtu výšku 4 032,64 eur. Zostatok finančných prostriedkov za rok 2015 po vylúčení nevyčerpaných prostriedkov prijatých od subjektov mimo VS (t.j. 172,70 eur - MŠ príspevok 2%) je vo výške 3 859,94 eur. Obecné zastupiteľstvo sa pri schvaľovaní Záverečného účtu obce Hričovské Podhradie Uznesením č. 15/2016 zo dňa 7.4.2016 nezaoberalo tvorbou rezervného fondu obce za rok 2015. Prítomní poslanci na zasadnutí Uznesením č. 60/2016 dodatočne schválili vytvoriť rezervný fond za rok 2015 vo výške 3 859,94 € a zároveň schválili použitie prostriedkov rezervného fondu na splátku úveru v sume 3 859,94 €.

K bodu 5:

Pracovníčka obecného úradu predložila prítomným čerpanie rozpočtu obce k 17.10.2016 a oboznámila podrobne o položkách, ktoré je potrebné v rozpočte upraviť. Prítomní poslanci po oboznámení sa a po krátkej diskusii jednohlasne schválili úpravu rozpočtu obce na rok 2016.

K bodu 6 - 7:

Kontrolórka obce p. Hulínová Marta prečítala prítomným Správu o kontrolnej činnosti hlavného kontrolóra za 1. polrok 2016. Poslanci k predloženej Správe nemali žiadne otázky a pripomienky, Správu zobrali na vedomie.

Starostka obce predložili prítomným návrh aktualizovaného Štatútu obce Hričovské Podhradie. S návrhom boli poslanci predbežne informovaní prostredníctvom e-mailovej pošty. Poslanci jednohlasne schválili Štatút obce.

O vypracovaní Smernice o verejnom obstarávaní boli poslanci informovaní prostredníctvom e-mailovej pošty. Na zasadnutí nemali ku Smernici žiadne otázky, Smernicu prítomní zobrali na vedomie Uznesením č. 64/2016.

K bodu 8:

Pracovníčka M. Hulínová prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

17.10.2016

Jarmila Dobroňová

starosta obce

Overovatelia zápisnice: Pavol Randa ............................

Gabriela Vidrová ............................